ମିଃ. ଆଇପିଏଲ ରାଇନା\t March 21st, 18:12 PM March 21st, 18:12 PM\nଭାରତୀୟ ବାମହାତୀ ଷ୍ଟାଇଲିଶ ବ୍ୟାଟ୍ସମ୍ୟାନ ସୁରେଶ ରାଇନା କେତେକ ସ୍ବତନ୍ତ୍ର କାରଣ ଯୋଗୁ ମିଃ. ଆଇପିଏଲ ଭାବେ ପରିଚିତ। ଆଇପିଏଲରେ ସର୍ବାଧିକ ସଂଖ୍ୟକ ମ୍ୟାଚ୍ ଖେଳିବା ଠାରୁ ଆରମ୍ଭ କରି ରନ୍ ପର୍ଯ୍ୟନ୍ତ ବହୁ ରେକର୍ଡ ରହିଛି ତାଙ୍କ ନାମରେ। ସେ ଆଇପିଏଲର ସର୍ବାଧିକ ୧୭୬ ମ୍ୟାଚ୍ ଖେଳିଛନ୍ତି। ରାଇନା ପ୍ରଥମ ବ୍ୟାଟ୍ସମ୍ୟାନ ଭାବେ ଆଇପିଏଲ-୧୨ରେ ୫ ହଜାର ରନ୍ ପୂରଣ କରିବାକୁ ଯାଉଛନ୍ତି। ଏହି ମାଇଲଷ୍ଟୋନ ସ୍ପର୍ଶ କରିବା ଲାଗି ତାଙ୍କୁ ଆଉ ମାତ୍ର ୧୫ ରନ୍ ଦରକାର। କଦାପି ଅରେଞ୍ଜ କ୍ୟାପ ଜିତି ନ ଥିଲେ ମଧ୍ୟ ଆଇପିଏଲରେ ସେ ସର୍ବାଧିକ ୪୯୮୫ ରନ୍ କରିସାରିଛନ୍ତି। ଟୁର୍ନାମେଣ୍ଟ ୧୧ଟି ସିଜନରେ ଖେଳିଥିବା ରାଇନା ପ୍ରତ୍ୟେକ ଥର ୩୦୦ରୁ ଊର୍ଦ୍ଧ୍ୱ ରନ୍ କରିଛନ୍ତି। ବିଶ୍ୱର ବିତ୍ତଶାଳୀ କ୍ରିକେଟ ଲିଗ୍ରେ ରାଇନା ୯୫ କ୍ୟାଚ୍ ଧରି ସାରିଛନ୍ତି। ଏହା ମଧ୍ୟ ଏକ ରେକର୍ଡ। ତାଙ୍କ ନେତୃତ୍ୱରେ ଚେନ୍ନାଇ ସୁପର କିଙ୍ଗ୍ସ (ସିଏସ୍କେ) ଦଳ ୩ ଥର ଚାମ୍ପିୟନ ହୋଇଥିବାବେଳେ ଦୁଇ ଥର ରନର୍ସଅପ୍ ହୋଇଛି।
